Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine, br. 87/08., 86/09., 92/10., 105/10.-ispravak, 90/11., 16/12., 86/12., 94/13., 152/14., 7/17., 68/18., 98/19. i 64/20.) i članka 47. Statuta Osnovne škole Vladimira Becića Osijek, Osijek, Školski odbor Osnovne škole Vladimira Becića Osijek, na 3. sjednici održanoj dana 13. rujna 2021. donio je

**PRAVILNIK O IZMJENAMA I DOPUNI PRAVILNIKA**

**O NAČINU I POSTUPKU ZAPOŠLJAVANJA**

**U OSNOVNOJ ŠKOLI VLADIMIRA BECIĆA OSIJEK**

Članak 1.

Ovim Pravilnikom mijenja se i dopunjuje Pravilnik o načinu i postupku zapošljavanja u Osnovnoj školi Vladimira Becića Osijek, KLASA: 003-03/19-01-01, URBROJ: 2158-10-01-19-2 koji je Školski odbor Osnovne škole Vladimira Becića Osijek donio dana 31. siječnja 2019. godine.

Članak 2.

U članku 7. stavak 1. briše se podstavak 9.

U članku 7. dodaje se novi stavak 2. koji glasi:

„Povjerenstvo može donijeti odluku o netestiranju ili odluku o provođenju samo jednog postupka vrednovanja ako se na natječaj javi jedan kandidat koji zadovoljava uvjete natječaja, odnosno ako je nadležno upravno tijelo županije poslalo jednog kandidata."

Članak 3.

Iza članka 8. podnaslov Testiranje, intervju i ogledni sat mijenja se i glasi:

„Testiranje i intervju“

Članak 4.

Članak 9. mijenja se i glasi:

„Vrednovanje kandidata Povjerenstvo utvrđuje putem testiranja i razgovora (intervjua).

Škola je obvezna kandidatu koji je osoba s invaliditetom prilikom provedbe testiranja i intervjua osigurati odgovarajuću razumnu prilagodbu.

Testiranju mogu pristupiti kandidati s liste kandidata iz članka 7. stavka 1. podstavak 2. ovog pravilnika.

Kandidat koji nije pristupio testiranju i intervjuu ne smatra se kandidatom.

Provjera kandidata se sastoji od pisane provjere kandidata putem testiranja i razgovora s kandidatom (intervjuu).“

Članak 5.

Iza članka 11. podnaslov Ogledni sat (samo za učitelje) briše se.

Članak 6.

Članak 12. briše se.

Dosadašnji članci 13. i 14. postaju članci 12. i 13.

Članak 7.

Dosadašnji članak 13. koji postaje članak 12. mijenja se i glasi:

„Nakon provedenog razgovora (intervjua) Povjerenstvo utvrđuje rang-listu kandidata prema ukupnom broju bodova ostvarenih na testiranju i intervjuu.

Članak 8.

U cijelom tekstu Pravilnika riječi “Ured državne uprave” zamjenjuju se riječima “nadležno upravno tijelo županije”, u odgovarajućem padežu.

Članak 9.

Ovaj Pravilnik stupa na snagu osmoga dana od dana objave na mrežnoj stranici i oglasnoj ploči škole, a nakon dobivanja suglasnosti nadležnog upravnog tijela u županiji.

KLASA: 003-03/21-01-01

URBOJ: 2158-10-01-21-7

Osijek, 13. rujna 2021.

Predsjednica Školskog odbora:

Zvonimira Radić-Sršić

Na ovaj Pravilnik suglasnost je dao Upravni odjel za obrazovanje i mlade Osječko-baranjske županije dana 17. rujna 2021. godine KLASA: 602-01/21-01/35 URBROJ: 2158/1-17-01/01-21-2, u skladu s člankom 107. stavak 9. Zakona o odgoju i obrazovanju u osnovnoj i srednjoj školi (Narodne novine, br. 87/08., 86/09., 92/10., 105/10.-ispravak, 90/11., 16/12., 86/12., 94/13., 152/14., 7/17., 68/18., 98/19. i 64/20.).

Ovaj Pravilnik je objavljen na mrežnoj stranici i oglasnoj ploči Osnovne škole Vladimira Becića Osijek dana 17. rujna 2021. godine, a stupio je na snagu dana 25. rujna 2021. godine.

Ravnateljica škole:

Marija Orkić